การเริ่มขั้นตอนใหม่ ทำให้ผมกลับมามีชีวิตชีวาอีกครั้ง ไว้ผมที่มีสุขภาพดี
ผมที่เสียนั้นบอบบางและต้องการการเอาใจใส่ หากคุณกระทำรุนแรง เส้นผมอาจจะแตกปลายหรือขาดและดูชี้ฟูกว่าเดิม นับจากวันนี้ไปคุณต้องสัมผัสผมอย่างระมัดระวังไม่ว่าผมจะแห้งหรือเปียก วิธีการมีดังนี้:  เมื่อคุณชโลมแชมพูและผลิตภัณฑ์อื่นๆ ใช้นิ้วค่อยๆ ลูบผลิตภัณฑ์จากรากสู่ปลายผม อย่าขัดถูเส้นผม ล้างผมด้วยน้ำอุ่น ไม่ใช่น้ำร้อน อย่าบีบคั้นผมหรือเช็ดผมแรงๆ บีบน้ำออกจากผมเบาๆ จากนั้นค่อยๆ เช็ดผมด้วยผ้านุ่มๆ คุณสูญเสียน้ำมันตามธรรมชาติที่ป้องกันไม่ให้ผมแห้งแตกเมื่อคุณสระผม การสระผมบ่อยเกินไปทำให้ผมฟูและเสีย คุณควรสระผมเพียงสัปดาห์ละหนึ่งถึงสองครั้งเพื่อให้ผมได้ฟื้นตัว หลังจากหนึ่งสัปดาห์คุณจะสังเกตเห็นความเปลี่ยนแปลงของเนื้อผมในทางที่ดีขึ้น  เมื่อคุณชโลมแชมพู คุณควรใช้ผลิตภัณฑ์ตามที่ต้องการ ขนาดเท่าเหรียญบาทคือปริมาณที่เหมาะสม ผมของคุณไม่ควรเปียกชุ่มไปด้วยแชมพู หากรากผมเริ่มดูมันระหว่างการสระ คุณควรใช้แชมพูแห้ง หลังจากสระผมน้อยลงสองสามสัปดาห์ รากผมของคุณจะเริ่มปรับสภาพได้และดูมันน้อยลง คุณอาจจะเคยได้ยินว่าการใช้ไดร์เป่าผมทำร้ายผมโดยเฉพาะอย่างยิ่งถ้าผมเสียอยู่แล้ว วางไดร์เป่าผมลงและปล่อยให้ผมแห้งเองตามธรรมชาติ ปล่อยให้ผมเป็นธรรมชาติ หากคุณเรียนรู้ที่จะรักผมและปล่อยมันไว้เฉยๆ ผมจะเริ่มชี้ฟูและแห้งน้อยลง  หลีกเลี่ยงการจัดแต่งทรงผมด้วยความร้อนเช่นกัน ใช้ที่ม้วนและที่ยืดผมให้น้อยที่สุดหากเป็นไปได้ หากคุณจำเป็นต้องใช้ไดร์เป่าผมให้ใช้ลมเป่าแบบเย็น แปรงที่มีซี่พลาสติกนั้นลากผ่านเส้นผม กระชากผมที่พันกันและทำให้ผมแตกขาด หวีซี่ห่างเป็นเครื่องมือที่ดีกว่าสำหรับการสางผมเบาๆ โดยไม่ทำให้ผมเสีย เริ่มจากการสางที่ปลายผม จากนั้นเลื่อนขึ้นมาสองสามนิ้วจนกว่าจะสางถึงโคนผม การย้อมผม กัดผม ดัดผมและยืดผมคือหายนะของผมสุขภาพดี มันไม่มีวิธีที่จะเปลี่ยนสีหรือรูปร่างของผมโดยไม่ทำให้ผมเสียเพราะฉะนั้นควรหยุดการทำสิ่งเหล่านี้ดีกว่า  หากคุณต้องการย้อมผมให้ลองใช้สีย้อมผมที่เป็นชาหรือเฮนน่าเพื่อทำให้ผมสีอ่อนหรือเข้มกว่าเดิม คุณสามารถใช้วิธีต่างๆ ในการยืดและม้วนผมโดยไม่ต้องพึ่งความร้อน การบำรุงผมอย่างล้ำลึกสามารถทำให้ผมกลับมามีชีวิตชีวาอีกครั้งและทำให้ผมดูดีที่สุดในแบบธรรมชาติไม่ว่าจะเป็นผมนุ่มและลื่นหรือผมเป็นลอนและมีน้ำหนัก คุณสามารถใช้ผลิตภัณฑ์บำรุงผมอย่างล้ำลึกที่หาได้ตามร้านค้าทั่วไปโดยใช้ตามคำแนะนำของผู้ผลิตหรือทำทรีตเม้นต์เองที่บ้านตามวิธีดังนี้:  ทำให้ผมเปียก เทน้ำมันมะพร้าวหรือน้ำมันมะกอกสองช้อนโต๊ะลงบนผมและหวีผมเพื่อให้น้ำมันชโลมทั่วเท่าๆ กัน สวมหมวกคลุมผมหรือห่อผมด้วยพลาสติกใส ทิ้งไว้อย่างน้อยหนึ่งชั่วโมงหรือข้ามคืน สระผมตามปกติ คุณอาจจะต้องสระผมสองครั้งหรือมากกว่านั้นเพื่อชะล้างน้ำมันส่วนเกินออก มาส์กผมทำจากส่วนผสมตามธรรมชาติที่คุณมีในครัว ส่วนผสมเหล่านี้บำรุงผมและเพิ่มคุณภาพให้กับผมในแบบที่คุณต้องการ พอกมาส์กผมขณะอาบน้ำหลังจากที่ทำผมให้เปียก ทิ้งไว้ห้านาทีก่อนจะสระผม มาส์กผมดีๆ ที่น่าลองมีดังนี้:  สำหรับผมชี้ฟู: ใช้ไข่ไก่ที่ตีแล้วหนึ่งฟอง สำหรับผมแห้ง: ใช้นมไม่พร่องมันเนยหรือโยเกิร์ต 2 ช้อนโต๊ะ สำหรับผมที่ไม่สมดุล: ใช้น้ำผึ้ง 2 ช้อนโต๊ะ สำหรับผมลีบแบน: ใช้ส่วนผสมของน้ำส้มสายชูขาว 1 ช้อนโต๊ะและน้ำ 1 ช้อนโต๊ะ น้ำมันนี้คล้ายกับคอนดิชั่นเนอร์แบบไม่ต้องล้างออกแต่จะไม่ทำให้ผมหนักหรือลีบแบน หยดน้ำมันขนาดเท่าเหรียญบาทลงบนฝ่ามือและถู จากนั้นใช้นิ้วลูบผมให้ทั่วโดยเน้นที่โคนผม ตัวอย่างของน้ำมันมีดังนี้:  น้ำมันมะพร้าว (ใช้กับผมที่แห้งมากๆ) น้ำมันอาร์แกน น้ำมันโจโจ้บา น้ำมันอัลมอนด์ น้ำมันมะกอก หวีแปรงชนิดพิเศษนี้ใช้เพื่อดึงเอาน้ำมันตามธรรมชาติจากรากผมมาสู่ปลายผม น้ำมันเป็นคอนดิชั่นเนอร์ที่ยอดเยี่ยม แปรงชนิดนี้ปลอดภัยสำหรับการใช้หากผมคุณเสียมาก หวีแปรงชนิดนี้ทำจากเส้นใยธรรมชาติที่คล้ายสภาพผมของมนุษย์ วิธีใช้มีดังนี้:  ใช้หวีชนิดนี้แปรงจากรากสู่ปลายผมหลายชั่วโมง (หรือคืนก่อน) ที่คุณวางแผนจะสระผม กดแปรงกับหนังศีรษและหวีเบาๆ แปรงแต่ละส่วนของผมหลายๆ ครั้งเพื่อดึงเอาน้ำมันออกมา สระผมตามปกติ ส่วนผสมในแชมพู คอนดิชั่นเนอร์และผลิตภัณฑ์จัดแต่งทรงผมตามโฆษณาส่วนใหญ่ทำร้ายผม เมื่อคุณพยายามฟื้นบำรุงผมให้กลับมามีสุขภาพดีอีกครั้งคุณควรเปลี่ยนมาใช้ผลิตภัณฑ์ที่เป็นธรรมชาติล้วนๆ เท่านั้นเพื่อไม่ให้ผมเสียมากกว่าเดิม ตรวจสอบฉลากของผลิตภัณฑ์และหลีกเลี่ยงส่วนผสมเหล่านี้:  ซัลเฟตส์: พบมากในแชมพูและทำลายน้ำมันตามธรรมชาติของผม ซิลิโคนส์: พบมากในคอนดิชั่นเนอร์และเกาะตามเส้นผมทำให้ผมดูลีบแบน แอลกอฮอล์: พบมากในสเปรย์ฉีดผม เจลแต่งผมและผลิตภัณฑ์อื่นๆ และทำให้ผมแห้ง การนวดหนังศีรษะช่วยเพิ่มการไหลเวียนของเลือดในบริเวณนั้นและช่วยเพิ่มความแข็งแรงให้กับผมที่เกิดใหม่ คุณควรนวดศีรษะให้ชินทุกครั้งที่คุณอาบน้ำ ใช้ปลายนิ้วนวดหนังศีรษะเป็นแนววงกลมเล็กๆ ให้ทั่วศีรษะ  สำหรับการนวดแบบบำรุงให้คุณจุ่มนิ้วลงในน้ำมันอัลมอนด์ น้ำมันโจโจ้บาหรือน้ำมันมะพร้าวก่อนการนวด น้ำมันทีทรีเป็นที่กล่าวถึงว่าช่วยให้ผมยาว ลองหยดน้ำมันทีทรีในน้ำมันมะกอกหนึ่งช้อนโต๊ะ จากนั้นจึงนวดหนังศีรษะ อาหารที่คุณทานมีผลต่อเส้นผม หากคุณไม่ได้รับวิตามินหรือสารอาหารเพียงพอ ผมของคุณจะดูไม่สวยและลีบแบน คุณควรทานอาหารที่มีสารอาหารที่ดีต่อเส้นผมดังนี้:  กรดไขมันโอเมก้า 3 พบในปลาแซลมอน ปลาซาร์ดีน เมล็ดแฟลกซ์และอโวคาโด้ โปรตีน พบในเนื้อสัตว์ ปลา ไข่ ถั่วและเต้าหู้ การขาดน้ำคือสาเหตุของผมที่แห้งเสีย คุณควรดื่มน้ำระหว่างวันให้เพียงพอ เมื่อคุรรู้สึกกระหายน้ำคุณควรดื่มน้ำแทนการดื่มกาแฟหรือน้ำอัดลมซึ่งทำร้ายผมและทำให้ร่างกายของคุณขาดน้ำ  แอลกอฮอล์สามารถทำให้ร่างกายของคุณขาดน้ำได้อย่างรวดเร็ว เมื่อคุณดื่มแอลกอฮอล์คุณควรดื่มน้ำเปล่าแก้วใหญ่ตาม ลองพกขวดน้ำไปด้วยระหว่างวันเพื่อที่คุณจะไม่ขาดน้ำ ผมถูกทำร้ายอย่างง่ายดายโดยแสงอาทิตย์ อากาศเย็นจัดและมลภาวะ สวมหมวกที่ออกแบบมาเพื่อปกป้องส้นผมจากสภาวะต่างๆ คุณควรสวมหมวกว่ายน้ำเมื่อไปว่ายน้ำในสระเพื่อปกป้องผมจากคลอรีน การเล็มผมบ่อยๆจะทำให้ผมสดชื่นและทำให้ผมที่เกิดใหม่และมีสุขภาพดีขึ้นมาแทนที่ผมเก่าที่เสีย พยายามเล็มผมทุกๆ สามเดือนไม่ว่าผมจะสั้นหรือยาวหรือไม่ว่าคุณจะเล็มออกเพียงครึ่งนิ้วก็ตาม คุณจะดูสดใสขึ้นทุกครั้ง  คุณอาจจะอยากบอกช่างที่ร้านทำผมว่าคุณใช้แต่ผลิตภัณฑ์จากธรรมชาติเท่านั้น หลีกเลี่ยงการเป่าผมหรือยืดผมในขณะที่คุณพยายามจะฟื้นบำรุงสภาพผมให้มีสุขภาพดี
สัมผัสผมอย่างอ่อนโยน. สระผมให้น้อยลง. ปล่อยให้ผมแห้งเองถ้าเป็นไปได้. ใช้หวี ไม่ใช้แปรง. หยุดทำร้ายผมด้วยทรีตเม้นต์. บำรุงผมอย่างล้ำลึกสัปดาห์ละหนึ่งครั้ง. ทำมาส์กผมให้เหมาะกับสภาพผมของคุณ. ลงน้ำมันเพื่อปิดท้ายขั้นตอนบนผมเปียกหรือแห้ง. ลองใช้หวีแปรงเส้นใย. ใช้ผลิตภัณฑ์ที่เป็นธรรมชาติล้วนๆ เท่านั้น. นวดหนังศีรษะ. ทานอาหารที่มีสมดุลทางโภชนาการ. ดื่มน้ำให้เพียงพอ. ปกป้องผมจากสิ่งต่างๆ. เล็มผมบ่อยๆ.
https://www.wikihow.com/Make-Your-Hair-Healthy-Again https://www.wikihow.com/Make-Your-Hair-Healthy-Again https://www.wikihow.com/Make-Your-Hair-Healthy-Again
Starting a New Routine Bringing Your Hair Back to Life Growing Healthy Hair